ଲେଡିପାସଭିର/ସୋଫୋସବୁଭିର
ଲେଡିପାସଭିର/ସୋଫୋସବୁଭିର (ଇଂରାଜୀ ଭାଷାରେ Ledipasvir/sofosbuvir, ଏକ ବିକ୍ରୟ ନାମ ହାର୍ଭୋନି/Harvoni) ଏକ ଔଷଧ ଯାହା ହେପାଟାଇଟିସ ସି ରୋଗର ଚିକିତ୍ସାରେ ଦିଆଯାଏ । ଏଥିରେ ଲେଡିପାସଭିର (ledipasvir) ଓ ସୋଫୋସବୁଭିର (sofosbuvir) ନାମକ ଦୁଇଟି ଔଷଧର ମିଶ୍ରଣ ଥାଏ ।  ହେପାଟାଇଟିସ ସି ଭୁତାଣୁ (hepatitis C virus) (ଏଚସିଭି) ଜେନୋଟାଇପ ୧ଦ୍ୱାରା ସଂକ୍ରମିତ ରୋଗୀମାନଙ୍କ ମଧ୍ୟରୁ ଏହି ଔଷଧଦ୍ୱାରା ୯୪%ରୁ ୯୯% ଲୋକ ଆରୋଗ୍ୟ ଲାଭ କରନ୍ତି ।  ସେହିଭଳି ଏଚସିଭି ଜେନୋଟାଇପ ୩ ଓ ୪ ସଂକ୍ରମିତ ଲୋକଙ୍କର ଏହି ଔଷଧ ବ୍ୟବ‌ହାର ସପକ୍ଷରେ ସମର୍ଥନ ମିଳୁଛି । ଏହି ଔଷଧ ପ୍ରାୟ ୮-୨୪ ସପ୍ତାହ ପର୍ଯ୍ୟନ୍ତ ପାଟିରେ ଦିଆଯାଏ । 

ସାଧାରଣତଃ ଦେହ ଏହି ଔଷଧକୁ ସ‌ହ୍ୟ କରିପାରେ । ଲେଡିପାସଭିର/ସୋଫୋସବୁଭିରର ପାର୍ଶ୍ୱ ପ୍ରତିକ୍ରିୟାରେ ମାସପେଶୀ ଯନ୍ତ୍ରଣା, ମୁଣ୍ଡବଥା, ଅଇ, ରାସ ଓ କାଶ ଇତ୍ୟାଦି ଲକ୍ଷଣମାନ ଦେଖାଯାଇପାରେ । ଗର୍ଭାବସ୍ଥାରେ ଏହାର ପ୍ରଭାବ ସ୍ପଷ୍ଟ ଜଣାଯାଇନାହିଁ ।  ଏନଏସ୫ଏର (NS5A) କାର୍ଯ୍ୟକୁ ଲେଡିପାସଭିର ଓ ଏନଏସ୫ବି ପଲିମରେଜ (NS5B polymerase) କାର୍ଯ୍ୟକୁ ସୋଫୋସବୁଭିର କମେଇଦିଏ ।

ସନ ୨୦୧୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଲେଡିପାସଭିର/ସୋଫୋସବୁଭିର ସ୍ୱୀକୃତ 
ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଯୁକ୍ତରାଷ୍ଟ୍ର ଆମେରିକାରେ ଏହାର ୩ ମାସ ଡୋଜର ହୋଲସେଲ ମୂଲ୍ୟ ୯୧,୫୮୯.୪୦ ଆମେରିକୀୟ ଡଲାର । ବଙ୍ଗଳାଦେଶରେ ଏହାର ମୂଲ୍ୟ ୧,୦୯୨.୦୦ ଆମେରିକୀୟ ଡଲାର । ଅନେକ ଲୋକ ଅଳ୍ପ ମୂଲ୍ୟରେ ଏହି ଔଷଧ କିଣିବାକୁ ଭାରତକୁ ଆସିଥାଆନ୍ତି ।

ଆଧାର 

ଔଷଧ